Vika 36

Samandráttur.

Línuskip: Fýra eru vesturi á rygginum og fiska tosk, svartkalva, blálongu og so nakað av lira. Møguliga landa tvey síðst í vikuni, um ikki so landa øll í aðru viku. Trý eru á landgrunninum og fiska tosk, hýsu, longu og brosmu. Eitt er við Ísland. Vantandi landar okkurt síðst í vikuni.

Útróður: Streymurin harðnar sum vikan gongur, men veðri verður gott, serliga fyrst í vikuni, so vantandi verður nakað av útróðri. Bátarnir fáa mest av hýsu og so nakað av toski.

Djúpvatnstrolarar:Tveir eru vestanfyri og fiska kongafisk og koma báðir at landa í vikuni. Magnus Heinason er á Føroya Banka og ger yvirlitstrolingar. Hann landar miðskeiðis í vikuni og er tað serliga hýsa og upsi og so vónandi nakað av toski hann kemur at landa.

Partrolarar: Seks pør eru til fiskarí. Øll pørini fiska upsa og er fiskaríið tíverri smáligt fyri tíðina. Skipini landa sum vikan gongur.

Trolbátar: Bara ein trolbátur er til fiskarí. Hann er vestanfyri og fiskar mest av upsa og so nakað av havtasku, longu og toski. Hann landar helst síðst í vikuni.

Garnaskip: Tvey fiska svartkalva og koma bæði at landa síðst í vikuni. Fiskaríið er smáligt. Eitt fiskar havtasku og hevur tað brúligan fiskiskap. Tað landar miðskeiðis í vikuni.

Heinta veðurforsøgnina her

Heinta alla metingina her

**Mett nøgd**

|  |  |  |  |  |
| --- | --- | --- | --- | --- |
| **Toskur** | Frá línuskipum, einum trolbáti, útróðrabátum og sum hjáveiða frá trolarum. |  |  | X |
| **Hýsa** | Frá útróðrabátum og sum hjáveiða frá trolarum. |  |  | X |
| **Hvítingur** | Mest sum hjáveiða. |  |  | X |
| **Upsi** | Frá trolarum og sum hjáveiða frá øðrum skipabólkum |  | X |  |
| **Brosma** | Frá línuskipum og sum hjáveiða frá øðrum skipabólkum. |  |  | X |
| **Longa** | Frá línuskipum og sum hjáveiða frá øðrum skipabólkum. |  | X |  |
| **Kongafiskur** | Frá tveimum trolara og sum hjáveiða frá øðrum skipabólkum. |  | X |  |
| **Steinbítur/Liri** | Mest sum hjáveiða. |  |  | X |
| **Havtaska** | Frá einum trolbátið,einum garnaskipið og sum hjáveiða frá øðrum skipabólkum |  | X |  |
| **Kalvi** | Bara sum hjáveiða |  |  | X |
| **Svartkalvi** | Svartkalvi frá tveimum garnaskipum og møguliga tveimum línuskipum. |  | X |  |
| **Reyðsprøka** | Mest sum hjáveiða |  |  | X |
| **Tunga** | Mest sum hjáveiða |  |  | X |
| **Blálonga** | Møguliga frá tveimum línuskipum og sum hjáveiða frá øðrum skipabólkum. |  |  | X |